text: Nu fløjtes en helt ny Superliga igang
  15 juli 2016 kl. 07.26
  En ny sæson og en helt ny turneringsstruktur venter fra i dag de tre regionale superligahold fra Esbjerg, Horsens og Sønderjyske.
  Det er en Superliga med 14 hold, et mesterskabspil og et nedrykningsspil, der fredag starter op med åbningskampen mellem Viborg og FC Nordsjælland.
  Fremover er det slut med, at holdene de møder hinanden tre gange. I stedet er der først en ude og en hjemmekamp i grundspillet.
  Herefter skal de seks bedste hold spille om mesterskabet, mens de øvrige hold bliver delt op i to puljer, hvor de hold, der klarer sig dårligst, skal ud i nedrykningskampe mod de bedst placerede 1. divisionshold.
  Både Sønderjyske, Esbjerg FB og oprykkerne fra AC Horsens må dog vente til søndag, før de skal spille deres første kamp.
  Superligakampe
  Sønderjyske møder AGF på hjemmebane klokken 13.00AC Horsens møder AaB på udebane klokken 16.00Esbjerg FB møder Brøndby på udebane klokken 18.00
  Allerede i 2. runde venter det første regionale opgør. AC Horsens møder Sønderjyske på hjemmebane søndag den 24. juli kl. 12.00.
  